Държавен вестник, бр. 83, 2002 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  83
(2) Децата и учениците със специфични обу-
чителни трудности се обучават интегрирано в
детски градини и училища и получават психоло-
го-педагогическа помощ от психолог и логопед.
Чл. 10. В детските градини, училища и обс-
лужващи звена за деца и ученици с умствена
изостаналост, с увреден слух, с нарушено зре-
ние, с комуникативни нарушения и в оздрави-
телните детски градини и училища освен за-
дължителната документация съгласно Правил-
ника за прилагане на Закона за народната прос-
вета (ППЗНП) се води и съхранява и:
1. лично дело за всяко дете (ученик) с посто-
янен срок за съхранение, което съдържа:
а) протокол за комплексно психолого-педа-
гогическо изследване съгласно приложение № 2
(за децата и учениците с умствена изостаналост,
с увреден слух, с нарушено зрение, с множество
увреждания, с аутизъм);
б) медицински документ, издаден от съот-
ветния лекар специалист, с приложени резул-
тати от проведените медицински консултации
и изследвания в зависимост от увреждането или
нарушението: електроенцефалограма; психиат-
ричен статус; неврологичен статус; психологи-
чен статус; соматичен статус; аудиограма; дру-
ги документи по преценка на лекаря (за децата
и учениците с умствена изостаналост, с увреден
слух, с нарушено зрение, с множество уврежда-
ния, с аутизъм);
в) индивидуална образователна програма по
чл. 19, т. 5 (за децата и учениците с умствена
изостаналост, с увреден слух, с нарушено зре-
ние) или индивидуална програма за развитие
(за децата и учениците с множество уврежда-
ния, с умерена и с тежка умствена изостана-
лост, с аутизъм);
г) писмени доклади на диагностичните еки-
пи за проследяване на динамиката в развитие-
то и изпълнението на индивидуалната образо-
вателна програма или на индивидуалната прог-
рама за развитие;
д) карта за логопедично изследване съглас-
но приложение № 3 (за децата и учениците с
комуникативни нарушения);
е) молба от родител/настойник;
ж) удостоверение за раждане;
з) удостоверение за завършен клас, удосто-
верение за завършен начален етап на основно-
то образование, свидетелство за основно обра-
зование;
и) удостоверение за преместване на ученик,
подлежащ на задължително обучение;
й) лична амбулаторна карта (ЛАК);
к) медицинска бележка за липса на контакт
с остри заразни болести (представя се при пос-
тъпването на детето (ученика) в детската гра-
дина (училището) и след завръщането му от
ваканция);
л) здравноосигурителна книжка;
м) снимка;
н) други материали—творчески работи на
децата (учениците)—писмени работи, рисунки
и други;
2. дневник на паралелка съгласно задължи-
телната документация в ППЗНП (за децата и
учениците с комуникативни нарушения в лого-
педичните кабинети);
3. амбулаторна книга на логопедичен каби-
нет съгласно приложение № 4 (за децата и уче-
ниците с комуникативни нарушения в логопе-
дичните кабинети);
4. индивидуална тетрадка за всяко дете (уче-
ник) за осъществяване на обратна връзка меж-
ду учителите и родителите/настойниците, в
която се отразява изпълнението на индивиду-
алната образователна програма или на индиви-
дуалната програма за развитие;
5. индивидуална логопедична тетрадка за
всяко дете (ученик), в която се посочват датата
и темата на логопедичното занятие и се вписват
задачи и упражнения за работа в семейството;
6. списък на инвентарни предмети за обза-
веждане на логопедичен кабинет.
Чл. 11. Издирването, изследването, насоч-
ването и приемането на деца и ученици със
специални образователни потребности и/или с
хронични заболявания в специални детски гра-
дини, училища и обслужващи звена, както и в
други детски градини, училища и обслужващи
звена в системата на народната просвета, се
осъществява по реда на тази наредба.
Г л а в а  в т о р а
ИЗДИРВАНЕ, ИЗСЛЕДВАНЕ, НАСОЧВА-
НЕ И ПРИЕМАНЕ НА ДЕЦА И УЧЕНИЦИ
СЪС СПЕЦИАЛНИ ОБРАЗОВАТЕЛНИ
ПОТРЕБНОСТИ И/ИЛИ С ХРОНИЧНИ
ЗАБОЛЯВАНИЯ
Чл. 12. Децата и учениците с увреден слух, с
нарушено зрение, с умствена изостаналост, с
множество увреждания, с аутизъм, с ДЦП се
насочват и приемат в специални детски гради-
ни, училища и обслужващи звена или в други
детски градини, училища и обслужващи звена
след издирване и комплексно психолого-педа-
гогическо изследване.
Чл. 13. Психологическото изследване на
интелекта, на психичните процеси и на личност-
та се извършва от специалист психолог съглас-
но количествени и качествени показатели чрез
формални и неформални процедури, които се
вписват в протокола съгласно приложение № 2.
Чл. 14. Целта на комплексното психолого-
педагогическо изследване е да се установят
специалните образователни потребности и въз-
можностите за обучение по различни планове и
програми.
Чл. 15. Комплексното психолого-педагоги-
ческо изследване се извършва от:
1. диагностичен екип, който се формира в
специалната детска градина и в специалното
училище;
2. диагностична комисия към Инспектората
по образованието (ИО);
3. централна диагностична комисия към Ми-
нистерството на образованието и науката (МОН).